CELEX: 32010D1215(02)
Language: da
Date: 2010-12-14 00:00:00
Title: Kommissionens afgørelse af 14. december 2010 om udnævnelse af to repræsentanter for Kommissionen og to suppleanter til Det Europæiske Lægemiddelagenturs bestyrelse

15.12.2010   
            
            
               DA
            
            
               Den Europæiske Unions Tidende
            
            
               C 340/17
            
         KOMMISSIONENS AFGØRELSE
   af 14. december 2010
   om udnævnelse af to repræsentanter for Kommissionen og to suppleanter til Det Europæiske Lægemiddelagenturs bestyrelse
   2010/C 340/10
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 726/2004 af 31. marts 2004 om fastlæggelse af fællesskabsprocedurer for godkendelse og overvågning af human- og veterinærmedicinske lægemidler og om oprettelse af et europæisk lægemiddelagentur (1), særlig artikel 65, og
   ud fra følgende betragtninger:
   
               (1)
            
            
               I henhold til artikel 65 i forordning (EF) nr. 726/2004 skal Det Europæiske Lægemiddelagenturs (i det følgende benævnt »agenturet«) bestyrelse omfatte to repræsentanter for Kommissionen.
            
         
               (2)
            
            
               Som følge af en omfordeling af kompetenceområder i Kommissionen er det nødvendigt at udpege to nye medlemmer til agenturets bestyrelse fra Generaldirektoratet for Sundhed og Forbrugere og fra Generaldirektoratet for Erhvervspolitik samt to suppleanter, der erstatter fraværende medlemmer og stemmer på deres vegne —
            
         BESTEMT FØLGENDE:
   Artikel 1
   Repræsentanterne for Kommissionen i Det Europæiske Lægemiddelagenturs bestyrelse skal have følgende stillinger og følgende funktioner:
   
                
            
            
               Fra Generaldirektoratet for Sundhed og Forbrugere
               
                           a)
                        
                        
                           Generaldirektøren for Generaldirektoratet for Sundhed og Forbrugere.
                        
                     
         
                
            
            
               Suppleanten skal have følgende stilling og følgende funktioner:
               
                           b)
                        
                        
                           Direktøren for det direktorat, der har ansvaret for lægemiddelgodkendelser på grundlag af Generaldirektoratet for Sundhed og Forbrugeres arbejdsprogram.
                        
                     
         
                
            
            
               Fra Generaldirektoratet for Erhvervspolitik:
               
                           c)
                        
                        
                           Direktøren for det direktorat, der har ansvaret for lægemiddelområdet på grundlag af Generaldirektoratet for Erhvervspolitiks arbejdsprogram.
                        
                     
         
                
            
            
               Suppleanten skal have følgende stilling og følgende funktioner:
               
                           d)
                        
                        
                           Chefen for det kontor, der har ansvaret for lægemiddelområdet på grundlag af Generaldirektoratet for Erhvervspolitiks arbejdsprogram.
                        
                     
         Artikel 2
   Denne afgørelse finder anvendelse på de personer, der har en af de i artikel 1 omhandlede stillinger, også hvis det er midlertidigt, på datoen for vedtagelse af denne afgørelse, eller på enhver, som har afløst disse personer i disse stillinger.
   Artikel 3
   Generaldirektørerne for Generaldirektoratet for Sundhed og Forbrugere og Generaldirektoratet for Erhvervspolitik meddeler formanden for bestyrelsen og direktøren for agenturet navnene på de personer, der har de stillinger, som er anført i artikel 1, og enhver ændring heraf.
   
      Udfærdiget i Bruxelles, den 14. december 2010.
      
         
            På Kommissionens vegne
         
         John DALLI
         
            Medlem af Kommissionen
         
      
   
   
      (1)  EUT L 136 af 30.4.2004, s. 1.